கொசுமசு அரங்கு

கொசுமசு அரங்கு (Cosmos Arena, உருசியம்: «Космос Арена») உருசியாவின் சமாரா நகரில் அமைந்துள்ள கால்பந்து விளையாட்டரங்கம் ஆகும். 2018 உலகக்கோப்பை காற்பந்து போட்டி நடக்கவிருக்கும் அரங்குகளில் இந்த விளையாட்டரங்கமும் ஒன்றாகும். இது உலகக் கோப்பையின்போது சமாரா அரங்கு எனக் குறிப்பிடப்படும். உருசிய காற்பந்து தேசிய கூட்டிணைவில் பங்கேற்கும் கிரைலியா சோவெடோவ் சமாரா காற்பந்துக் கழகத்தின் தாய் அரங்கமாகவும் விளங்குகின்றது. இந்த அரங்கில் 44,918 பார்வையாளர்கள் போட்டியாட்டங்களைக் காணவியலும். உலகக் கோப்பைக்காக இந்த அரங்கைப் புதுப்பிக்க $320 மில்லியன் செலவில் 2012இல் வடிவமைப்பு ஒப்பந்தப் புள்ளி கோரப்பட்டது. விவரணம் பொதுப் பண்புகள் அரங்கப் பரப்பு: 27 எக்டேர் மொத்தக் கொள்ளளவு: 44,918 பார்வையாளர்கள் விஐபி பெட்டி கொள்ளளவு: 1,125 பார்வையாளர்கள் முன்னுரிமை இருக்கைகள்: 75 மொத்தப் பரப்பு: 160,498.10 மீ2 மொத்த கட்டமைப்பு கன அளவு: 503,480 மீ3 உயரம்: 60 மீ அரங்க கட்டிடம்: 2 அடுக்கு திறந்த தாங்கிகள், 2 அடுக்கு வான்பெட்டிகள் கட்டமைப்புச் செலவு: 18.9 (20.7) பில்லியன் ரூபிள்கள் உருவாக்குநர்: இசுபோர்ட்-இஞ்சினியரிங்கு பொது வடிவமைப்பாளர்: TerrNIIgrazhdanproekt வடிவமைப்பு ஒப்பந்ததாரர்கள்: அரீனா டிசைன் இன்சுட்டியூட், சோடோசு இலாப், போன்றன. பொது ஒப்பந்ததாரர்: கசன் புரொடக்சன் அன்டு கன்சுட்ரக்சன் அசோசியேசன் 2018 பீபா உலகக் கோப்பை மேற்கோள்கள் வெளி இணைப்புகள்